Държавен вестник, бр. 33, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  33
(3) За целите на ценовото регулиране ко­
мисията прилага показатели за сравнимост 
между енергийните предприятия и изисква 
изпълнението на базисни критерии на осно­
вата на анализи при използване на данни от 
добрите практики на национално и между­
народно ниво.
(4) Комисията с решение определя при­
ложим метод за ценово регулиране за енер­
гийните предприятия, като се ръководи 
от принципите по чл. 23 и 31 от Закона за 
енергетиката. 
(5) В случаите, когато комисията по своя 
преценка одобрява методика за определяне 
на цена за достъп и пренос през преносната 
мрежа, тя определя и метод на регулиране.
Чл. 4. (1) Счетоводството на енергийните 
предприятия се осъществява, като финан­
совите отчети се съставят в съответствие с 
изискванията на Закона за счетоводството и 
приложимите счетоводни стандарти.
(2) За целите на регулирането енергийните 
предприятия водят отделна счетоводна от­
четност съгласно изискванията на чл. 37 ЗЕ.
(3) Правилата за осъществяването на 
счетоводната отчетност за целите на регули­
рането се приемат с решение на комисията 
по предложение на съответното енергийно 
предприятие.
(4) Финансовите отчети за регулаторни цели 
се придружават от доклади и допълнителна 
информация, показваща спазването на всички 
изисквания за изпълнение на лицензионната 
дейност, включително и за недопускането на 
кръстосано субсидиране в предложените за 
утвърждаване цени или в определените по 
чл. 2, т. 3 цени.
(5) Формата и съдържанието на информа­
цията, необходима за целите на ценообразу­
ването, се определят с указания на комиси­
ята, които са задължителни за енергийните 
предприятия.
(6) Правилата за осъществяване на счето­
водната отчетност се изменят по инициатива 
на комисията или по предложение на енергий­
ните предприятия и се прилагат от началото 
на календарната година, следваща датата на 
приемането им или на тяхното изменение.
Чл. 5. (1) Комисията може да утвърждава 
регулираните по наредбата цени по компоненти 
според дадени от нея указания, както следва:
1. цена за пренос на природен газ в левове 
за единица пренесен природен газ;
2. цена за капацитет в левове за единица 
капацитет за определен период на ползва­
нето му;
3. цена за доставка/снабдяване в левове 
за клиент;
4. други компоненти в зависимост от струк­
турата на разходите.
(2) Комисията може да утвърждава общи 
цени за услугите, които включват регулираните 
цени на две или повече техни компоненти. 
(3) Цените за присъединяване към мрежите 
се определят в левове за едно присъединяване 
или в левове за присъединен клиент. 
(4) Цената за доставка/снабдяване се оп­
ределя в левове за 1000 куб. м или в левове 
за MWh по групи клиенти.
(5) Комисията утвърждава цени без включен 
данък добавена стойност.
Чл. 6. Енергийните предприятия могат 
да прилагат по-ниски от утвърдените от ко­
мисията цени, при условие че това не води 
до кръстосано субсидиране между групите 
клиенти.
Чл. 7. (1) По предложение на енергийните 
предприятия комисията одобрява показатели 
за качество на природния газ и определя 
показатели за качество на обслужването за 
всяка лицензионна дейност и техните годишни 
целеви нива.
(2) Показателите за качество на природния 
газ и качество на обслужването са елементи 
на задълженията по лицензията.
(3) За целите на ценовото регулиране пос­
тигането на всеки от целевите показатели е 
мярка за цялостното изпълнение на лицензи­
онната дейност от енергийното предприятие.
Чл. 8. (1) За гарантиране интересите на 
клиентите комисията коригира необходимите 
приходи и/или цени на енергийното предпри­
ятие за всеки ценови период в зависимост от 
изпълнението на показателите за качество на 
природния газ и за качество на обслужването 
през предходната година.
(2) В случай че за даден ценови период 
изпълнението на показателите за качество 
на природния газ и/или за качество на об­
служването от енергийното предприятие не 
достига целевите показатели, съответното 
ниво на изпълнение се отразява в намале­
ние на необходимите приходи и/или цени за 
следващия ценови период по определен от 
комисията начин.
Г л а в а  в т о р а
ОБРАЗУВАНЕ НА ЦЕНИТЕ
Раздел I
Ценообразуващи елементи
Чл. 9. Необходимите годишни приходи за 
съответната дейност по лицензията включват 
икономически обоснованите разходи и възвръ­
щаемост на капитала по следната формула:
НП = Р + (РБА * НВ),
където:
НП са необходимите годишни приходи;
Р – годишните разходи за дейността по 
лицензията;
РБА е признатата от комисията регулаторна 
база на активите;